| Ičilo provincija*Provincia Ichilo* |
| --- |
| 

|  |  |
| --- | --- |
|  |  |
|  |  |
|  |

 |
|  |
|  |
| **Valstybė** | Bolivijos vėliava Bolivija |
| **Departamentas** | Santa Kruso departamentas |
| **Administracinis centras** | Buena Vista |
| **Savivaldybių** | 4 |
|  |
| **Gyventojų** (2001) | 70 444 |
| **Plotas** | 14 232 km² |
| **Tankumas** (2001) | 5 žm./km² |

**Ičilo provincija** (isp. *Provincia Ichilo*) – viena iš penkiolikos Santa Kruso departamento provincijų, esanti vakarinėje departamento dalyje, Bolivijoje. Provincijos sostinė – Buena Vista.

Istorija
--------

Provincija buvo įkurta 1926 m. balandžio 8 d. ir pavadinta pagal Ičilo upę, kuri sudaro vakarinę provincijos sieną.

Geografija
----------

Šiaurėje Ičilo provincija ribojasi su Beni departamentu, vakaruose su Kočabambos departamentu, pietvakariuose su Manuelio Marijos Kabaljero ir Floridos provincijomis, pietryčiuose su Andreso Ibanjeso provincija, rytuose su Saros provincija, šiaurės rytuose su Njuflo de Čaveso provincija.

Pietinėje provincijos dalyje yra Tamboros kalnynas (isp. *Serrania Tambora*). Provincijos vidutinis aukštis 386 metrų virš jūros lygio. Pagrindinės upės: Ičilas, Japakani, Surutu. Ežerai: Huačulas, El Tesoras, La Raja, Jukisas.

Provincijai būdingas drėgnas subtropinis klimatas. Vidutinė metinė temperatūra 24,3ºC, metinis kritulių kiekis 1800 mm.

Demografija
-----------

Ičilo provincijos gyventojai (70 444 gyv.) sudaro 3,47 % visų departamento gyventojų. 44,61 % provincijos gyventojų gyvena miestuose ir 55,39 % kaimuose.

Didžiausi provincijos miestai:

* Japakani (Vilja Cherman Busčas) (14 589 gyv.)
* Santa Fe de Japakani (5 858 gyv.)
* San Karlosas (3 897 gyv.)
* Buena Vista (3 812 gyv.)
* San Chuan de Japakani (3 266 gyv.)

54,19 % provincijos gyventojų yra vyrai, 45,81 % moterys. 46,51 % gyventojų yra jaunesni negu 16 metų.

Pagal 2001 metų surašymo duomenis 41,02 % provincijos gyventojų save priskiria kečujams, 2,17 % aimarams, 2,31 % čikitanams, 4,61 % kitoms indėnų tautoms. 49,89 % gyventojų nepriklauso jokioms indėnų tautoms.

Didžioji provincijos gyventojų dirba žemės ūkio, gyvulininkystės ir miškininkystės sektoriuje (51,6 %).

Administracinis suskirstymas
----------------------------

Provincija padalinta į 4 savivaldybes:

| Savivaldybė | Gyventojų skaičius |
| --- | --- |
| Buena Vista | 13 273 (18,84 %) |
| San Karlosas | 16 502 (23,43 %) |
| Japakani | 31 538 (44,77 %) |
| San Chuanas | 9 131 (12,96 %) |
|

Šaltiniai
---------

1. ↑  Santa Kruso departamento statistika. Bolivijos nacionalinis statistikos institutas (2001) Archyvuota kopija 2009-04-19 iš Wayback Machine projekto.
2. ↑  Gyventojų statistika. Bolivijos nacionalinis statistikos institutas (2001) Archyvuota kopija 2008-11-18 iš Wayback Machine projekto.

Nuorodos
--------

* Ičilo provincijos žemėlapis Archyvuota kopija 2008-09-14 iš Wayback Machine projekto.

  



| Santa Kruso departamento provincijos | Santa Kruso departamento vėliava |
| --- | --- |
| Andres Ibanjesas | Anchel Sandovalis | Čikitosas | Kordiljera | Florida | German Busčas | Gvarajosas | Ičilas | Ignasijo Varnesas | Chosė Migel de Velaskas | Manuel Marija Kabaljeras | Njuflo de Čavesas | Obispo Santistevanas | Sara | Valjegrandė |